als_Latn dik_Latn sag_Latn
Disa ditë më parë me ftesë të Kryetarit të Bashkisë së Pekinit zotit Vang Anshun, bashkë me përfaqësues tjerë të trupit diplomatic të akredituar në Republikën Popullore të Kinës, bëmë një vizitë në parkun "Bejing Garden Expo", i cili është parku më i ri i ndërtuar në Pekin.
Që në fillim të këtij shkrimi të shkurtër dua të them se atje çdo gjë ishte e mrekullueshme.
Parku shtrihet në një fushë e cila që prej 100 vjetësh është përdorur për grumbullimin e mbetjeve urbane.
Për t'a kthyer këtë fushë plehrash në një park të mrekullueshëm janë përdorur metoda moderne ekologjike të cilat bënë të mundur mbrojtjen e ambjentit nga ndotja.
Parku ka një sipërfaqeprej 513 hektarësh dhe është indarë në 128 parqe ekspozitë.
Kypark, icili për nga vlerat që ka brenda tij, mund të quhet edhe museum, është i pari i këtij lloji në Republikën Popullore të Kinës. Ky muzeum përbëhet prej 6 kopshtesh. Gjithashtuka 9 ekspozita në ambjente të mbyllura dhe në përbërje të tij, ka rreth 5000 objekte artistikë, të kultit, objekte origjinale të sjella nga Provinca të ndryshme të Kinës etj.
Objektet e vendosura aty janë pjesë e historisë. Aty gjejmë parkun Erdos të Mongolisë së Brendëshme, dragoin tradicional kinez të gdhendur në dru, histori të veshjeve tradicionale të grave –qipao apo cheongsam. Gjejmë arkitekturën islamike në godina të ndryshme etj.
U impresionuam kur mësuam se për t'a bërë sa më të lehtë dhe të bukur vizitën në këto parqe, japin kontributin e tyre 13 mijë vullnetarë të cilët shërbejnë si udhërrëfyes dhe shpjegues për vizitorët e shumtë.
Ekspozita e Ndërkombëtare e Parqeve është konceptuar dhe realizuar si parqe të veçanta të provincave të ndryshme të Kinës dhe është e ndarë në disa të tilla.
Ne pamë dhe shijuam shumë prej tyre gjatë vizitës sonë, por ato që mua më bënë më shumë përshtypje ishin disa të cilat me pak fjalë do të përpiqem t'i përshkruaj.
Parku i Pekinit është i vendosur në perëndim të Luginës Jinxiu dhe është një nga pikat më piktoreske të Ekspozitës Ndërkombëtare të Parqeve. Karakteristikë e këtij parku është se ai është ideuar si kopësht mbretëror, i projektuar në formë rrethi me akse lindje perëndim dhe veri jug dhe reflekton nivel të lartë në projektimin e kopshteve dhe duke treguar kulturën që ka ekzistuar këtu prej shumë e shumë kohësh.
Parku i Pekinit
Duke kaluar nga njëri park tek tjetri me makina tekologjike të cilat punojnë me bateri për të mbrojtur ambjentin nga ndotja, pamja ishte mahnitëse dhe kjo u bë akoma më e bukur kur dielli filloi të bjerë dhe dritat shumëngjyrëshe vezulluan duke na shpalosur përpara syve një pamje madhështore.
Shatërvanët freskonin ambjentin. Vallëzimi i ujit sipas ritmit të muzikës, apo ndryshimit të intensitetit të dritës ishte një magji mbresëlënëse.
Në parkun Jiangsu, veç pavjoneve, korridore vetë gjata dhe pellgjeve me ujë, ne shijuam artin e hollë të kopshteve klasike të rajoneve të jugut të lumit Yangtze, si piktura, kaligrafi, gdhëndje, mozaikë etj.
Parku i Jiangsuit
Arkitektura e parkut Lingnan tregon integrimin e natyrës me njeriun. Distrikti Lingnan që përfshin Provincat e Guandong, Guangxi dhe Hainan ka një natyrë unike. Banorët e zonës bëjnë një jetë të qetë e të rehatshme në këtë rajon dhe kjo pasqyrohej shumë mirë në parkun e këtij Distrikti. Për ndërtimin e parkut të Lingnan-it me dekoracionet mahnitëse, janë përdorur shumë gdhendje në dru dhe tjegulla. Disa ndërtesa të parkut janë të influencuara nga kultura arkitekturore perëndimore.
Në parkun e Chongqing-ut pamë banesa me stil unik të minoriteteve Miao dhe Zhuang të cilat janë mjaft popullore edhe në veri të provincës së Guangxi-së, si dhe në perëndim të Provincave Hunan dhe Hubei, po kështu edhe në juglindje të Provincës së Guizhou-t.
Parku i Chongqingit
Ndërtesat janë projektuar të ngritura nga toka. Në këtë mënyë ato ajrosen më mirë si dhe janë më të mbrojtura nga lagështira zvrranikët dhe nga kafshët e egra. Çdo detaj i këtyre parqeve tregonte se me sa kujdes dhe nivel të lartë është punuar aty.
Ndërtesa më përfaqësuese në parkun e Xiangtan-t është Akademia Biquan. Si një nga akademitë më të vjetra në Provincën e Hunanit, ajo ka dhënë një kontribut të madh në zhvillimin e kulturës së kësaj Province.
Akademia Biquan
Parku Guayang prezanton një vend ku bashkohen grupe shumë etnike. Ky park është quajtur dhe koncentrik pasi simbolizon harmoninë dhe unitetin kombëtar.
Si baza më e rëndësishme e industrisë së rëndë në Kinë, Shenyang-u është i pasur me kulturën idustriale. Në parkun e tij galeritë e ekspozitës së kulturës industriale dhe skulpturat metalike të punëtorëve, tregojnë që Shenyangu nuk është vetëm një qytet i vjetër industrial, por është kthyer gjithashtu në një qëndër moderne.
Parku i Shenyangit
Kisha e stilit të rus vetëbardhë, është një nga bërthamat e pejsazhit në parkun e Harbin-it. Në krahun e majtë të kishës, ndodhet seksioni i qytetit të akullt ku janë ekspozuar tri skulptura prej mermeri të bardhë.
Parku i Harbinit
Na u tha se në të ardhmen do të ndërtoheshin parqe që do tëpërfaqësonine dhe 34 vende të botës. Kjo do t'jashtonte akoma më tepër larminësi dhe do të bënte të mundur që kultura të vendeve të ndryshme të përfaqësoheshin në të. Ishte interesante si ide si dhe shumë punë për t'u bërë.
Dita që kaluam në "Beijing Garden Expo" ishte e mbushur me surpriza të bukura. Kaluam aty shumë orë të këndëshme me drejtuesit e Bashkisësë Pekinit, në një ambjent të mrekullueshëm. Opinionet që ndamë aty me ta si dhe me kolegët e pranishëm ishin shumë pozitive. Kur mbrëmjara, dritat shumëngjyrshe zevendësuan dritën e diellit dhe pamja u bë edhe më piktoreske.
Kënaqësia që ne ndjemë atje ishte e madhe, por gjithmonë e gërshetuar me respektin dhe vlerësimin për ata që kanë bërë të mundur realizimin e kësaj vepre madhështore.
Kur nata radhe tashmë vizita jonë në "Beijing Garden Expo" mbaroi, na erdhi keq që do të naduhej t'a linim atë vend të mrekullueshëm, por u larguam me premtimin se do të ktheheshimpërsëri.
MeritaXhani
Pekin, Tetor 2013
LINK:
Yi Wu, qyteti që nuk duhet lënë pa vizituar
Shkrim per viziten ne provincen Shandong
Parku Ritan, një nga parqet më të bukur në Pekin
Hebej
"Beijing Garden Expo"-Një park që nuk duhet lënë pa vizituar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn als_Latn als_Latn als_Latn ltg_Latn als_Latn als_Latn ltg_Latn als_Latn als_Latn als_Latn als_Latn als_Latn ltg_Latn als_Latn ltg_Latn als_Latn als_Latn als_Latn als_Latn epo_Latn als_Latn eng_Latn als_Latn als_Latn als_Latn kmr_Latn als_Latn